钦定古今图书集成/明伦汇编/人事典/第112卷 > 《滑中赠崔高士瑾》王季友
## 钦定古今图书集成/明伦汇编/人事典/第112卷 > 《滑中赠崔高士瑾》王季友

夫子保药命，外身得无咎。日月不能老，化肠为筋否？
十年前见君，甲子过我寿。于何今相逢，华发在我后。
近而知其远，少见今白首。遥信蓬莱宫，不死世世有。
元石采盈担，神方秘其肘。问家惟指云，爱气常言酒。
摄生固如此，履道当不朽。未能太元同，愿亦天地久。
实腹以芝术，贱形乃刍狗。自勉将勉余，良药在苦口。